**70 שנה לציון החלטת האו"ם על תוכנית החלוקה - כ"ט בנובמבר 1947**

השבוע נציין 70 שנה להכרזת האו"ם על תוכנית החלוקה של א"י ל-2 מדינות – יהודית וערבית.

בהצבעה זו התקבלה לראשונה ההחלטה שתוקם מדינה יהודית לעם היהודי בארץ ישראל אחרי 2000 שנות גלות.

**מטרות הפעילות:**

* היכרות עם תוכנית החלוקה והתהליך ההיסטורי שהוביל אליה.
* בירור המשמעות של החלטה זו היום. בחינת ההשלכות של ההחלטה על חיינו היום בא"י.
* בירור ודיון על תפקידנו היום – בהקשר של קיומה של מדינה יהודית ודמוקרטית.

**מהלך הפעילות:**

1. צפייה בסרטון ["חדשות מהעבר" של הטלויזיה החינוכית](https://www.youtube.com/watch?v=5Kykr3XrzAA) שסוקר בחביבות ובקלילות את האירועים ההיסטוריים שהובילו להחלטת האום על תוכנית החלוקה.
2. שאלות לדיון על הסרט:

* הבחירה של הנהגת הישוב היהודי לתמוך בתוכנית החלוקה ושל הציבור הערבי להתנגד- מה אפשר ללמוד ממנה? מה ההשלכה שלה על חיינו היום?
* איזה מחירים עמדו למול עיניהם של ראשי היישוב היהודי בבואם לגבש את עמדתם בנושא? (זה המקום לדבר על כך שיש קשר ישיר בין ההחלטה ופרוץ מלחמת השחרור).

1. הקרינו את מפת תוכנית החלוקה (מצורפת בהמשך) על הלוח בכתה

* נסו 'ללמוד את המפה' – איפה תל אביב? חיפה? איפה משגב? מה מיוחד בירושלים?
* מה מסובך בתוכנית החלוקה? האם יש חשיבות לרצף הטריטוראילי?
* האם זה עדיין הגיוני בעינכם לתמוך בתוכנית שכזו?

1. האקטואליה של תוכנית החלוקה לימינו:

* גם היום אנו עוסקים בפתרון הסכסוך היהודי- ערבי. אך ההצעות לסיום הסכסוך היא חלוקה הארץ. האם ניתן לחלק היום את הארץ? האם מדובר על אותה מפה?
* בתוכנית החלוקה, ההצבעה הייתה על הסדר של חלוקה ושותפות של 2 העמים בחלק הארץ הזו. איזה עוד מרכיבים יש בהקמת מדינה? (בניית החברה ועיצוב דמותה של המדינה). ממרחק של 70 שנה, משימה זאת עוד לפנינו?
* שאלת המחיר- בן גוריון והנהגת היישוב הבינו כי חזון הקמת המדינה כרוך במחיר דמים כבד (במלחמת השחרור נהרגו 6000 יהודים- 1% מכלל הישוב! מחיר כבד ביותר). איפה זה שם אותנו? האם אנו/ המדינה ראויים למחיר כבד זה? האם יש מחירים שנדרשים מאיתנו היום?
* מה דעתך על הפיכתה של ירושלים היום לעיר בינלאומית?
* אם לדעתך מדינת ישראל יכלה להתקיים עם הגבולות האלה היום?
* האם החלוקה שווה שלום?
* האם בן גוריון לדעתך הימר גם על חיי האנשים?

1. אפשר לסיים בהשמעת השיר https://www.youtube.com/watch?v=FV8VrPycFos&list=RDI3XA\_5QhXY0&index=2

השאלות הן רבות ויכולות למלא דיונים רבים וארוכים, כדאי למקד את הדיון...

לשיקולכם,

בהצלחה,

אורן דרמון

